**RESYME` OG SPØRSMÅL FRA DAGENS TALE, DATERT 18.10.2020,**

**v/ Misjonskonsulent i Misjonskirken Norge, Øyvind Slåtta**

**TEMA: Et nådens år fra Herren**

Teksten er hentet fra;

**Luk.4. 16-31**

Jesus kom for å si at Guds rike var kommet nær; for de utstøtte, de fattige, de syke osv. Jesus var kommet med de gode nyhetene om at alle trenger et nådens år fra Herren.

Misjonen har tatt Jesus på alvor. Vi vil være med å oppfylle disse ordene ved å jobbe mot fattige og undertrykte. De fattige får høre et godt budskap . Skriftordet blir oppfylt i dag gjennom vårt misjonsarbeid.

Vekst 2020 med fokus på menighetsplanting, kan også være en del av denne oppfyllelsen, hvor vi må tilpasse menighetene i forhold til den kulturen vi lever i.

Gud kom med nåde og frihet. La oss be om at vi alle må oppleve denne friheten i møte med Jesus.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.